

# VALSTYBĖS ĮMONĖS TURTO BANKO

# GENERALINIS DIREKTORIUS

**ĮSAKYMAS**

**DĖL VALSTYBINĖS ŽEMĖS SKLYPO, ESANČIO TRAKŲ RAJONO SAVIVALDYBĖJE, LENTVARYJE, LENTVARIO G. 12, DALIES PERDAVIMO PATIKĖJIMO TEISE NACIONALINEI ŽEMĖS TARNYBAI PRIE APLINKOS MINISTERIJOS**

2025 m. d. Nr. P13- .

## Vilnius

Vadovaudamasis Lietuvos Respublikos žemės įstatymo 7 straipsnio 1 dalies 1, 2 ir 3 punktais bei atsižvelgdamas į Trakų rajono savivaldybės administracijos 2025 m. balandžio 14 d. raštą Nr. AP3E-1426 „Dėl patikėjimo teisių pasibaigimo“:

1. P e r d u o d u Nacionalinei žemės tarnybai prie Aplinkos ministerijos patikėjimo teise valdyti, naudoti ir disponuoti valstybei nuosavybės teise priklausantį ir valstybės įmonės Turto banko patikėjimo teise valdomą 0,0350 ha ploto žemės sklypo dalį iš bendro 0,0595 ha ploto žemės sklypo, kadastro numeris 7944/0002:1469, unikalus numeris 4400-5231-9390, esančią Trakų rajono savivaldybėje, Lentvaryje, Lentvario g. 12.

2. P a v e d u Pardavimų departamento Turto pardavimų skyriaus vadovei, laikinai atliekančiai Turto parengimo skyriaus vadovo funkcijas, Indrei Kajokienei pasirašyti 1 punkte nurodyto žemės sklypo dalies perdavimo ir priėmimo aktą.

Finansų departamento direktorius,

laikinai atliekantis generalinio direktoriaus funkcijas Mindaugas Liutkus

Parengė

Miglė Dieninytė

2025-05-19